સાથે જ સામાન્ય ચૂંટણીમાં મતદાનની ટકાવારી વધારવા પાલનપુર જી.ડી.મોદી કોલેજમાં ગુજરાત ઇલેકશન વોચ, દિલ્હી સ્થિત એશોસિએશન ફોર ડેમોક્રેટિક રીફોર્મ અને માહિતી અધિકાર ગુજરાત પહેલના સંયુક્ત ઉપક્રમે મતદાતા જનજાગૃતિ સંવાદનું આયોજન કરવામાં આવ્યું હતું. કાર્યક્રમમાં બોલતા નેશનલ ઇલેક્શન વોચ દિલ્હીના શ્રી લક્ષ્‍મીજીએ જણાવ્યું હતું કે, ઇલેક્શન વોચની શરૂઆત ઇ.સ.1999માં ગુજરાતથી જ થઇ હતી. તેમણે કહ્યું કે, લોકોમાં જાગૃતિ લાવવા માટે સમગ્ર દેશમાં ઇલેક્શન વોચ સંસ્થા કામ કરી રહી છે.